text.text: Aajkal har koi fashionable dikhna chahta hai. Fashionable dikhne ke liye log kai chize karte hai jaise latest trend ka makeup, kape, jute aadi. Agar ladkiyo ki baat kare to fashionable dikhne ke liye wo chote kapde pehnna pasand karti hai. Aajkal ke modern lifestyle mai sleeveless aur shortdress pehnne bahut hi aam baat ho gayi hai.
text.text_idx: #000002
text.text: Sharir se anchahe baalo ko hatane ke kai tarike hai jaise waxing, threading aadi. Inn upayo ko apnane se hame anchahe ballo se chutkara to mil jata hai, lekin yeh tarike apnane se hair growth aur badh jati hai. Aese mai hamesha parlour jane ka jhanjhat bana rehta hai.
text.text_idx: #000004
text.text: Isliye behtar hoga yadi ham gharelu upayo ka sahara le. Isse hame anchahe balo se nijad bhi milegi aur kisi tarah ke side effects ki chinta bhi nahi satayegi. To aaiye jante hai Hair Removal Tips, sharir ke anchahe baalo se chutkara pane ke gharelu upaye.
text.text_idx: #000005
text.text: Sharir par unchahe baalo ke hone ke kai karan ho sakte hai. Jaise harmonse me asantula, kaam ka tanav. Kabhi kabhi to adhivrakka (Adrenal) granthi par tumor hone par sharir par anchahe baalo ki growth badh jati hai. Ise door karne ke liye aaiye jante hai Home remedies.
text.text_idx: #000007
text.text: Twacha ke liye haldi ek antiseptic ka kam karti hai. Iska prayog unchahe baalo ko hatane ke liye bhi kiya jata hai. Iske liye haldi mai besan ko milakar gadha ghol taiyar kare. fir ise chehare aur hath-pairo par laga le. 15-20 minute ke bad halke hatho se ghise. Aesa rojana karne se unchahe baalo se chutkara paya ja sakta hai. Besan se twacha mulayam bhi banti hai isliye iska prayog jyada labhkari hota hai.
text.text_idx: #000010
text.text: Face Hair Removal ke liye nimbu bhi behad faydemand hota hai. Iska upyog keel aur muhaso ko thik karne ke liye bhi kiya jata hai. Sharir se atirikt baal hatane ke liye nimbu aur chini ke ras ko mila le aur fir ise chehre par laga le. Ise lagane ke baad baalo ki growth ki disha mai halke hatho se malish kare. 5 minute ke baad ise dho le. Aesa rojana karne se dhire dhire chehre ke unchahe baal khatam hone lagte hai.
text.text_idx: #000011
text.text: Sharir ke atirikt baal hatane mai Aalu, oxy bleach ki tarah kaam karta hai. Ise lagane ke liye daal ke sath ise piskar mishran taiyar kare. Fir ise chehre par laga le. Halka sukhane ke bad malish kare aur thande pani se dho le. Aesa niyamit roop se karne se unchahe baalo ko kam kiya ja sakta hai.
text.text_idx: #000016